stanford-oval/wikipedia huggingface dataset:
พ.ศ. 2555

จากซ้าย ตามเข็มนาฬิกา: ผู้โดยสารจากเรือสำราญ กอสตากอนกอร์เดีย ที่พลิกคว่ำหลังภัยพิบัติกอสตากอนกอร์เดีย; ความเสียหายของท่าเรือคาสิโนที่ซีไซด์ไฮส์ เป็นผลจากเฮอร์ริเคนแซนดี; ผู้คนรวมตัวกันที่วิหารมายาเพื่อระลึกถึงวันสิ้นสุด 13th bʼakʼtun ในปฏิทินมายาในวันที่21 ธันวาคม ที่มีการทำนายถึงวันโลกาวินาศที่จะเกิดขึ้น; ยาน คิวริออซิตี ของนาซาลงจอกบนพื้นผิวดาวอังคาร; เหตุยิงกันในโรงเรียนประถมแซนดีฮุกสร้างความตกใจและโกรธแค้นทั่วสหรัฐและทั่วโลก; ไซ ศิลปินเคป็อป แสดงในซิงเกิล "คังนัมสไตล์" ซึ่งกลายเป็นปรากฏการณ์ทางวัฒนธรรมใน พ.ศ. 2555; CERN ค้นพบอนุภาคมูลฐาน ฮิกส์โบซอน ซึ่งมีฉายา "อนุภาคพระเจ้า" และทำให้เกิดการปฏิวัติกลศาสตร์ควอนตัม; โอลิมปิกฤดูร้อน 2012 จัดขึ้นที่ลอนดอน สหราชอาณาจักร
| --- | --- |
ศตวรรษ::  20  21  22
ปี::  2552  2553  2554  2555  2556  2557  2558
| --- | --- |
ปฏิทินสุริยคติไทย: 2555
ปฏิทินกริกอเรียน: 2012 MMXII
Ab urbe condita: 2765
ปฏิทินอาร์มีเนีย: 1461 ԹՎ ՌՆԿԱ
ปฏิทินอัสซีเรีย: 6762
ปฏิทินบาไฮ: 168–169
ปฏิทินเบงกอล: 1419
ปฏิทินเบอร์เบอร์: 2962
ปีในรัชกาลอังกฤษ: 60 Eliz. 2 – 61 Eliz. 2
พุทธศักราช: 2556
ปฏิทินพม่า: 1374
ปฏิทินไบแซนไทน์: 7520–7521
ปฏิทินจีน: 辛卯年 (เถาะธาตุโลหะ) 4708 หรือ 4648     — ถึง — 壬辰年 (มะโรงธาตุน้ำ) 4709 หรือ 4649
ปฏิทินคอปติก: 1728–1729
ปฏิทินดิสคอร์เดีย: 3178
ปฏิทินเอธิโอเปีย: 2004–2005
ปฏิทินฮีบรู: 5772–5773
ปฏิทินฮินดู: 
 - วิกรมสมวัต: 2068–2069
 - ศกสมวัต: 1934–1935
 - กลียุค: 5113–5114
ปฏิทินโฮโลซีน: 12012
ปฏิทินอิกโบ: 1012–1013
ปฏิทินอิหร่าน: 1390–1391
ปฏิทินอิสลาม: 1433–1434
ปฏิทินญี่ปุ่น: ศักราชเฮเซ 24 (平成２４年)
ปฏิทินจูเช: 101
ปฏิทินจูเลียน: กริกอเรียนลบ 13 วัน
ปฏิทินเกาหลี: 4345
ปฏิทินหมินกั๋ว: ROC 101 民國101年
เวลายูนิกซ์: 1325376000–1356998399
กล่องนี้:  ดู คุย แก้
พุทธศักราช 2555 ตรงกับปีคริสต์ศักราช 2012 เป็น
ปีอธิกสุรทินที่วันแรกเป็นวันอาทิตย์ตามปฏิทินเกรกอเรียน และเป็น
ปีมะโรง จัตวาศก จุลศักราช 1374 (วันที่ 15 เมษายน เป็นวันเถลิงศก)
สมัชชาใหญ่แห่งสหประชาชาติประกาศให้ พ.ศ. 2555 เป็นปีสหกรณ์สากล โดยเน้นความร่วมมือเข้าไปมีส่วนยังการพัฒนาทางสังคม-เศรษฐกิจ โดยเฉพาะอย่างยิ่ง การยอมรับผลกระทบของการพัฒนาต่อการลดความยากจน การสร้างงานและบูรณาการทางสังคม นอกจากนี้ยังกำหนดให้เป็นปีสากลแห่งพลังงานยั่งยืนสำหรับทุกคน
นอกจากนี้ ยังได้มีการประกาศให้เป็นปีอลัน ทัวริง เพื่อเฉลิมฉลองนักคณิตศาสตร์ ผู้บุกเบิกคอมพิวเตอร์และนักถอดรหัสในโอกาสครบรอบหนึ่งร้อยปีชาตะกาลของอลัน ทัวริง
ผู้นำประเทศไทย

พระมหากษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (9 มิถุนายน พ.ศ. 2489 –  13 ตุลาคม พ.ศ. 2559)
นายกรัฐมนตรี: ยิ่งลักษณ์ ชินวัตร (5 สิงหาคม พ.ศ. 2554 – 7 พฤษภาคม พ.ศ. 2557)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 2555
เหตุการณ์ > มกราคม

13–22 มกราคม – โอลิมปิกเยาวชนฤดูหนาวครั้งที่ 1 ณ เมืองอินส์บรุค ประเทศออสเตรีย โดยเจ้าเหรียญทองคือประเทศเยอรมนี
เหตุการณ์ > กุมภาพันธ์

1 กุมภาพันธ์ – เกิดการวิวาทที่สนามพอร์ตซาอิด เป็นเหตุให้มีผู้เสียชีวิต 79 คน และอีกกว่า 1,000 คนได้รับบาดเจ็บ หลังการแข่งขันฟุตบอลในพอร์ตซาอิด ประเทศอียิปต์
15 กุมภาพันธ์ – เพลิงไหม้เรือนจำในโกมายากวา ประเทศฮอนดูรัส ส่งผลให้มีผู้เสียชีวิต 359 ศพ
เหตุการณ์ > มีนาคม

13 มีนาคม – สารานุกรมบริตานิกายุติการตีพิมพ์สารานุกรม หลังตีพิมพ์มานานกว่า 244 ปี และยอดขายลดลงจนเหลือเพียง 8,000 ชุด
22 มีนาคม – อามาดู ตูมานี ตูเร ประธานาธิบดีมาลี ถูกถอดจากตำแหน่งในเหตุรัฐประหาร หลังทหารแตกแถวโจมตีที่ทำการรัฐบาล
เหตุการณ์ > เมษายน

6 เมษายน – ขบวนการปลดปล่อยแห่งชาติอาซาวัดประกาศเอกราชแยกอาซาวัดออกจากมาลีฝ่ายเดียว
12 เมษายน – ทหารกบฏในกินี-บิสเซาก่อรัฐประหารและเข้ายึดเมืองหลวงและจับกุมรักษาการประธานาธิบดี ไรมุนโด เปไรรา และผู้สมัครชิงตำแหน่งประธานาธิบดีที่ได้คะแนนนำ คาร์ลอส โกเมส จูเนียร์ ท่ามกลางการเลือกตั้งประธานาธิบดีที่กำลังมีขึ้น
13 เมษายน – กวางมยองซอง-3 ดาวเทียมสำรวจทรัพยากรเกาหลีเหนือ ระเบิดไม่นานหลังปล่อย ต่อมา ประชาคมระหว่างประเทศประณามการปล่อยที่ล้มเหลวดังกล่าว การปล่อยนี้กำหนดเพื่อเป็นสัญลักษณ์ครบรอบหนึ่งร้อยปีวันเกิดของคิม อิลซอง ผู้ก่อตั้งสาธารณรัฐ
เหตุการณ์ > พฤษภาคม

22 พฤษภาคม – โตเกียวสกายทรี หอคอยเซลฟ์ซัพพอร์ดติงที่สูงที่สุดในโลก เปิดอย่างเป็นทางการ ณ กรุงโตเกียว ประเทศญี่ปุ่น
เหตุการณ์ > มิถุนายน

6 มิถุนายน – เกิดปรากฏการณ์ดาวศุกร์ผ่านหน้าดวงอาทิตย์ครั้งที่สองและสุดท้ายในรอบศตวรรษ ส่วนสองครั้งต่อไปทำนายว่าจะเกิดขึ้นใน ค.ศ. 2117 และ 2125 ตามลำดับ
24 มิถุนายน – เสินโจว 9 ยานอวกาศของจีน ซึ่งบรรทุกนักบินอวกาศจีนสามคน และมีนักบินอวกาศหญิงคนแรกของประเทศรวมอยู่ด้วย เทียบท่าด้วยมือกับส่วนโคจร เทียนกง 1 เป็นครั้งแรก เมื่อจีนบรรลุภารกิจ นับเป็นประเทศที่สามหลังจากสหรัฐอเมริกาและรัสเซีย
เหตุการณ์ > กรกฎาคม

4 กรกฎาคม – เซิร์นประกาศการค้นพบอนุภาคชนิดใหม่ซึ่งมีคุณสมบัติสอดคล้องกับฮิกส์โบซอนหลังการทดลองที่เครื่องชนอนุภาคขนาดใหญ่
27 กรกฎาคม – 12 สิงหาคม – การแข่งขันโอลิมปิกฤดูร้อนครั้งที่ 30 ณ กรุงลอนดอน สหราชอาณาจักร
30–31 กรกฎาคม – เหตุการณ์ไฟฟ้าดับครั้งใหญ่ที่สุดในประวัติศาสตร์ เกิดขึ้นในประเทศอินเดีย ผู้คนกว่า 620 ล้านคนไม่มีกระแสไฟฟ้าใช้
เหตุการณ์ > สิงหาคม

6 สิงหาคม – ยานสำรวจคิวริออสซิตี ในภารกิจ Mars Science Laboratory (MSL) ประสบความสำเร็จในการลงจอดบนดาวอังคาร
เหตุการณ์ > กันยายน

7 กันยายน – แคนาดาตัดความสัมพันธ์ทางการทูตกับอิหร่านอย่างเป็นทางการโดยปิดสถานเอกอัครราชทูตในกรุงเตหะรานและสั่งขับทูตชาวอิหร่านออกจากกรุงออตตาวา จากประเด็นการสนับสนุนซีเรีย แผนการนิวเคลียร์และการละเมิดสิทธิมนุษยชน
10 กันยายน – วันคล้ายวันพระราชสมภพ สมเด็จพระศรีสวรินทิราบรมราชเทวี พระพันวัสสาอัยยิกาเจ้า ครบ 150 ปี
11-22 กันยายน – เกิดเหตุประท้วงและการก่อการร้ายต่อเนื่องโดยพุ่งเป้าไปยังคณะผู้แทนทางทูตสหรัฐอเมริกาทั่วโลก เช่นเดียวกับคณะผู้แทนทางทูตของเยอรมนี สวิตเซอร์แลนด์และสหราชอาณาจักร ในสหรัฐอเมริกา รัฐบาลโอบามาอ้างการฉายภาพยนตร์ตัวอย่าง Innocence of Muslims ทางยูทูบ ว่าเป็นเหตุแห่งการโจมตี ภายหลังมีการค้นพบว่าเหตุการณ์เหล่านี้มิใช่การประท้วงที่เกิดเอง หากแต่เป็นการก่อการร้ายโดยไตร่ตรองไว้ก่อน เหตุโจมตีในลิเบียยังส่งผลให้เอกอัครราชทูตสหรัฐอเมริกาประจำลิเบีย คริสโตเฟอร์ สตีเฟนส์ เสียชีวิต
เหตุการณ์ > ตุลาคม

14 ตุลาคม - นักดิ่งพสุธาชาวออสเตรีย เฟลิกซ์ บามการ์ทเนอร์ กลายเป็นบุคคลแรกที่ทะลุกำแพงเสียงโดยไม่มีการช่วยเหลือของเครื่องจักรใด ๆ ระหว่างการดิ่งอวกาศ (space dive) จากบอลลูนอัดแก๊สฮีเลียมที่ความสูง 39 กิโลเมตร เหนือรอสเวลล์ รัฐนิวเม็กซิโก สหรัฐอเมริกา
24 – 30 ตุลาคม - เฮอร์ริเคนแซนดีคร่าชีวิตผู้คนไปอย่างน้อย 209 คนในแคริบเบียน บาฮามาส สหรัฐอเมริกา และแคนาดา สตอร์มเสิร์จจำนวนหนึ่งก่อความเสียหายแก่ชายฝั่งตะวันออกของสหรัฐอเมริกา
เหตุการณ์ > พฤศจิกายน

14  – 21 พฤศจิกายน - อิสราเอลเปิดฉากปฏิบัติการเสาค้ำเมฆาต่อฉนวนกาซาที่ปาเลสไตน์ปกครองอยู่ และสามารถสังหารอาเหม็ด จาบารี หัวหน้าฝ่ายทหารของฮามาส หนึ่งสัปดาห์ต่อมา ชาวปาเลสไตน์เสียชีวิต 140 คน และชาวอิสราเอลเสียชีวิต 5 คน การหยุดยิงระหว่างอิสราเอลกับฮามาสประกาศโดยรัฐมนตรีต่างประเทศอียิปต์และรัฐมนตรีต่างประเทศสหรัฐ
25 พฤศจิกายน - 9 ธันวาคม - พายุไต้ฝุ่นโบพา คร่าชีวิตผู้คนไปอย่างน้อย 1,067 คน และมีผู้สูญหายอีกราว 838 คน สร้างความเสียหายหนักต่อเกาะมินดาเนา
29 พฤศจิกายน - สมัชชาใหญ่แห่งสหประชาชาติอนุมัติญัตติเสนอให้สถานะรัฐผู้สังเกตการณ์มิใช่สมาชิกแก่ปาเลสไตน์
เหตุการณ์ > ธันวาคม

8 ธันวาคม - ที่ประชุมการเปลี่ยนแปลงภูมิอากาศสหประชาชาติตกลงขยายพิธีสารเกียวโตไปถึง พ.ศ. 2563
21 ธันวาคม - ปีสุดท้ายของโลกตามการอ้างปฏิทินมายา ซึ่งสิ้นสุดใน 12-21-12 (ธันวาคม-21-2012) โดยระบุว่าปี 2013 (2556) จะไม่เกิดขึ้นตามปรากฏการณ์ 2012
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2555
16 มกราคม – รุ่งรดา รุ่งลิขิตเจริญ นักแสดงเด็กหญิงชาวไทย
24 มกราคม – เจ้าหญิงอธีนาแห่งเดนมาร์ก เจ้าหญิงแห่งพระราชวงศ์เดนมาร์ก
23 กุมภาพันธ์ – เจ้าหญิงเอสแตล ดัชเชสแห่งเอิสเตอร์เยิตลันด์ เจ้าหญิงแห่งพระราชวงศ์สวีเดน
11 มีนาคม - กิตติศักดิ์ เดชธนู ทายาทเดชธนูคนที่ 4 รองจาก มนตรี เดชธนู
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2555
วันถึงแก่กรรม > มกราคม

20 มกราคม –  เอตต้า เจมส์ นักร้องและนักแต่งเพลงชาวอเมริกัน (เกิด 25 มกราคม พ.ศ. 2481)
วันถึงแก่กรรม > กุมภาพันธ์

1 กุมภาพันธ์ – วิสวาวา ซิมบอร์สกา (เกิด 2 กรกฎาคม พ.ศ. 2466)
3 กุมภาพันธ์ – แซมวล ยูด (เกิด 16 เมษายน พ.ศ. 2465)
11 กุมภาพันธ์ – วิตนีย์ ฮิวสตัน (เกิด 9 สิงหาคม พ.ศ. 2506)
16 กุมภาพันธ์ – ชิกะเงะ อะวะชิมะ นักแสดงหญิงชาวญี่ปุ่น (เกิด 24 กุมภาพันธ์ พ.ศ. 2467)
17 กุมภาพันธ์ – เอนรีเก เซียร์รา นักดนตรีชาวสเปน (เกิด 29 กรกฎาคม พ.ศ. 2500)
28 กุมภาพันธ์ – ไป่ จิง (เกิด 4 มิถุนายน พ.ศ. 2526)
29 กุมภาพันธ์ – เดวี โจนส์ นักร้อง นักแต่งเพลง และนักแสดงชาวอังกฤษ (เกิด 30 ธันวาคม พ.ศ. 2488)
วันถึงแก่กรรม > มีนาคม

6 มีนาคม - ฟรังซิชกู ชาวีแอร์ ดู อามารัล ประธานาธิบดีติมอร์เลสเต (เกิด 1 มกราคม พ.ศ. 2480)
18 มีนาคม –
พระเจ้าจอร์จ ตูโปอูที่ 5 พระมหากษัตริย์ตองงา (พระราชสมภพ 4 พฤษภาคม พ.ศ. 2491)
วันถึงแก่กรรม > เมษายน

2 เมษายน – เจ้าหญิงฟัตมา เนสลีชาห์ แห่งออตโตมัน (ประสูติ 4 กุมภาพันธ์ พ.ศ. 2464)
3 เมษายน – ทีโอฟิโล สตีเวนสัน นักมวยปล้ำชาวอเมริกัน (เกิด 4 ตุลาคม พ.ศ. 2471)
วันถึงแก่กรรม > พฤษภาคม

9 พฤษภาคม – วิดัล แซสซูน นักออกแบบทรงผมชาวอังกฤษ (เกิด 16 มกราคม พ.ศ. 2471)
17 พฤษภาคม – ดอนนา ซัมเมอร์ นักร้อง นักประพันธ์เพลงชาวอเมริกัน (เกิด 31 ธันวาคม พ.ศ. 2491)
20 พฤษภาคม – โรบิน กิบบ์ นักดนตรีชาวอังกฤษ (เกิด 22 ธันวาคม พ.ศ. 2492)
26 พฤษภาคม – แท่งทอง เกียรติทวีสุข นักมวยสากล (เกิด 13 สิงหาคม พ.ศ. 2521)
วันถึงแก่กรรม > มิถุนายน

6 มิถุนายน – เจ้าชายโทโมฮิโตะแห่งมิกาซะ พระภาดาในสมเด็จพระจักรพรรดิอากิฮิโตะ (ประสูติ 5 มกราคม พ.ศ. 2489)
11 มิถุนายน – ทีโอฟิโล สตีเวนสัน นักมวยสากลสมัครเล่นชาวคิวบา (เกิด 29 มีนาคม พ.ศ. 2495)
16 มิถุนายน – เจ้าชายนาเยฟ บิน อับดุลลาซิซ อัล ซาอุด มกุฎราชกุมารแห่งซาอุดีอาระเบีย (ประสูติ พ.ศ. 2476)
26 มิถุนายน –
นอรา เอฟรอน นักเขียนบทและผู้กำกับภาพยนตร์ชาวอเมริกัน (เกิด 19 พฤษภาคม พ.ศ. 2484)
วันถึงแก่กรรม > กรกฎาคม

12 กรกฎาคม – ดารา ซิงห์ นักแสดงชาวอินเดีย (เกิด 19 พฤศจิกายน พ.ศ. 2471)
18 กรกฎาคม – ราเชศ ขันนา นักแสดงชาวอินเดีย (เกิด 29 ธันวาคม พ.ศ. 2485)
วันถึงแก่กรรม > สิงหาคม

9 สิงหาคม – คมน์ อรรฆเดช นักแสดงและผู้กำกับภาพยนตร์ (เกิด 26 มีนาคม พ.ศ. 2489)
15 สิงหาคม – แฮร์รี แฮร์ริสัน นักประพันธ์ชาวอเมริกัน (เกิด 12 มีนาคม พ.ศ. 2468)
19 สิงหาคม – โทนี่ สก็อตต์ ผู้กำกับภาพยนตร์ชาวอังกฤษ (เกิด 21 มิถุนายน พ.ศ. 2487)
25 สิงหาคม –
นีล อาร์มสตรอง นักบินอวกาศชาวอเมริกัน (เกิด 5 สิงหาคม พ.ศ. 2473)
วันถึงแก่กรรม > กันยายน

3 กันยายน – ไมเคิล คลาร์ก ดันแคน นักแสดงชาวอเมริกัน (เกิด 10 ธันวาคม พ.ศ. 2500)
16 กันยายน - เจ้าหญิงรัญฮิลด์แห่งนอร์เวย์ (เกิด 9 มิถุนายน พ.ศ. 2473)
25 กันยายน - แอนดี้ วิลเลียมส์ นักร้องเพลงป็อปชาวอเมริกัน (เกิด 3 ธันวาคม พ.ศ. 2470)
วันถึงแก่กรรม > ตุลาคม

15 ตุลาคม –
พระบาทสมเด็จพระนโรดม สีหนุ (ราชสมภพ 31 ตุลาคม พ.ศ. 2465)
วันถึงแก่กรรม > พฤศจิกายน

28 พฤศจิกายน - โจเซฟ เมอร์รีย์ ศัลยแพทย์ชาวอเมริกัน เจ้าของรางวัลโนเบล (เกิด 1 เมษายน พ.ศ. 2462)
วันถึงแก่กรรม > ธันวาคม

30 ธันวาคม - รีตา เลวี-มอนตัลชีนี นักประสาทวิทยาชาวอิตาลี (เกิด 22 เมษายน พ.ศ. 2452)
รางวัลโนเบล

สาขาเคมี - โรเบิร์ต เลฟโกวิทซ์ และ ไบรอัน โคบิลกา
สาขาเศรษฐศาสตร์ - อัลวิน อี. ร็อธ และ ลอยด์ เอส. แช็ปลีย์
สาขาวรรณกรรม - โม่เหยียน
สาขาสันติภาพ - สหภาพยุโรป
สาขาฟิสิกส์ - แซร์ฌ อาร็อช และ เดวิด เจ. ไวน์แลนด์
สาขาสรีรวิทยาหรือการแพทย์ - ชินยะ ยามานากะ และ จอห์น เกอดอน
วันสำคัญทางศาสนาและพิธีกรรมสำคัญ

23 มกราคม – วันตรุษจีน
7 มีนาคม – วันมาฆบูชา
13–15 เมษายน – สงกรานต์
9 พฤษภาคม – วันพืชมงคล
4 มิถุนายน – วันวิสาขบูชา
12 มิถุนายน – วันอัฏฐมีบูชา
23 มิถุนายน – วันบะจ่าง
2 สิงหาคม – วันอาสาฬหบูชา
3 สิงหาคม – วันเข้าพรรษา
31 สิงหาคม – วันสารทจีน
30 กันยายน – วันไหว้พระจันทร์
15–23 ตุลาคม – เทศกาลกินเจ
30 ตุลาคม – วันออกพรรษา
28 พฤศจิกายน – วันลอยกระทง
25 ธันวาคม – วันคริสต์มาส
บันเทิงคดีที่อ้างอิงถึงปีนี้ > ภาพยนตร์

ซิ่ง สั่ง ตาย (Death Race) (พ.ศ. 2551) – ในเนื้อเรื่องกล่าวว่าในปี ค.ศ. 2012 เป็นปีที่ระบบเศรษฐกิจของสหรัฐอเมริกาล่มสลาย
ข้าคือตำนานพิฆาตมหากาฬ (I Am Legend) (พ.ศ. 2552) – ดำเนินเรื่องในปีนี้
2012 วันสิ้นโลก (2012) (พ.ศ. 2552) – ดำเนินเรื่องในปีนี้ เนื้อเรื่องกล่าวถึงเหตุการณ์วันสิ้นโลกที่เกิดขึ้นในปี ค.ศ. 2012 อ้างตามปฏิทินมายา
บันเทิงคดีที่อ้างอิงถึงปีนี้ > การ์ตูน

หนังสือการ์ตูนเรื่อง วัยซนคนการ์ตูน ดำเนินเหตุการณ์ตามปีนี้
พิธีเปิดโอลิมปิกฤดูร้อน 2012
คิวริออสซิตี
วิตนีย์ ฮิวสตัน
โรบิน กิบบ์
อังคาร กัลยาณพงศ์
นีล อาร์มสตรอง
เจ้าหญิงรัญฮิลด์แห่งนอร์เวย์
พระบาทสมเด็จพระนโรดม สีหนุ
.lt

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
| --- | --- |

เริ่มใช้: พ.ศ. 2535
ประเภท TLD: โดเมนระดับบนสุดตามรหัสประเทศ
สถานะ: ใช้งานอยู่
จดทะเบียน: Kaunas University of Technology
ผู้สนับสนุน: Kaunas University of Technology
จุดมุ่งหมายการใช้งาน: โดเมนระดับบนสุดของประเทศลิทัวเนีย
เอกสาร: Regulations
เว็บไซต์จดทะเบียน: 
.lt เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศลิทัวเนีย เริ่มใช้ครั้งแรกเมื่อ พ.ศ. 2535
ดูเพิ่ม

Domain Name System
โดเมนระดับบนสุดตามรหัสประเทศ
ตำบลเขาดิน (อำเภอเดิมบางนางบวช)

| ตำบลเขาดิน |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Khao Din
ประเทศ: ไทย
จังหวัด: สุพรรณบุรี
อำเภอ: เดิมบางนางบวช
พื้นที่
 • ทั้งหมด: 31.78 ตร.กม. (12.27 ตร.ไมล์)
ประชากร (2566)
 • ทั้งหมด: 6,000 คน
 • ความหนาแน่น: 188.80 คน/ตร.กม. (489.0 คน/ตร.ไมล์)
รหัสไปรษณีย์ : 72120
รหัสภูมิศาสตร์: 720204
 ส่วนหนึ่งของสารานุกรมประเทศไทย
เขาดิน เป็นตำบลในอำเภอเดิมบางนางบวช จังหวัดสุพรรณบุรี โดยมีองค์กรปกครองส่วนท้องถิ่นภายในพื้นที่เป็นเทศบาลตำบลเขาดิน
ที่ตั้งและอาณาเขต

ตำบลเขาดิน มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลยางนอน และตำบลทุ่งคลี
ทิศตะวันออก ติดต่อกับตำบลหนองกระทุ่ม (อำเภอค่ายบางระจัน จังหวัดสิงห์บุรี)
ทิศใต้ ติดต่อกับตำบลดอนปรู (อำเภอศรีประจันต์) และตำบลสีบัวทอง (อำเภอแสวงหา จังหวัดอ่างทอง)
ทิศตะวันตก ติดต่อกับตำบลนางบวช และตำบลวังลึก (อำเภอสามชุก)
| เทศบาลตำบลเขาดิน |
| --- | --- |
เทศบาลตำบล
ทต.เขาดินที่ตั้งสำนักงานเทศบาลตำบลเขาดิน
พิกัด: 14°48′10.7″N 100°12′01.4″E﻿ / ﻿14.802972°N 100.200389°E﻿ / 14.802972; 100.200389
ประเทศ:  ไทย
จังหวัด: สุพรรณบุรี
อำเภอ: เดิมบางนางบวช
พื้นที่
 • ทั้งหมด: 31.78 ตร.กม. (12.27 ตร.ไมล์)
ประชากร (2566)
 • ทั้งหมด: 6,000 คน
 • ความหนาแน่น: 188.80 คน/ตร.กม. (489.0 คน/ตร.ไมล์)
รหัส อปท.: 05720207
ที่อยู่ สำนักงาน: เลขที่ 73 หมู่ 7 ตำบลเขาดิน อำเภอเดิมบางนางบวช จังหวัดสุพรรณบุรี 72120
เว็บไซต์: www.khaodin.go.th
 ส่วนหนึ่งของสารานุกรมประเทศไทย
ประวัติ

เขาดิน เดิมมีพื้นที่ตำบลกว้างขวาง ปี พ.ศ. 2479 พระประชากรบริรักษ์ ผู้ว่าราชการจังหวัดอ่างทอง กับพ.ท.พระเจนกระบวนหัก ผู้ว่าราชการจังหวัดสุพรรณบุรี ได้รับรายงานว่าเขตตำบลดอนปรู อำเภอวิเศษชัยชาญ ได้แจ้งแก่ทางราชการว่าประชาชนติดต่อราชการกับอำเภอเดิมบางนางบวช และจังหวัดสุพรรณบุรีสะดวกกว่าไปติดต่อกับอำเภอโพธิ์ทอง ปี พ.ศ. 2480 จึงโอนพื้นที่หมู่ 1,11 (ในตอนนั้น) จากตำบลศาลาทุ่งแฝก อำเภอโพธิ์ทอง จังหวัดอ่างทอง มาสมทบเข้ากับเขตปกครองของตำบลเขาดิน อำเภอเดิมบางนางบวช จังหวัดสุพรรณบุรี
ปี พ.ศ. 2492 ขุนธรรมรัฐธุราทร (ธรรมรัฐ โรจนสุนทร) ผู้ว่าราชการจังหวัดสุพรรณบุรี ได้ประกาศแยกหมู่ 3–4 ของตำบลเขาดิน และหมู่ 3, 6–7 ของตำบลโคกช้าง ออกไปตั้งเป็น ตำบลทุ่งคลี
ปี พ.ศ. 2519 นายสอน สุทธิสาร ผู้ว่าราชการจังหวัดสุพรรณบุรี ได้ประกาศแยก 5 หมู่บ้าน คือ หมู่ 3 บ้านคลองละออม ของตำบลทุ่งคลี กับหมู่ 8 บ้านยางนอน ของตำบลนางบวช กับหมู่ 2 บ้านห้วยปลาช่อน, หมู่ 7 บ้านท่ามะนาว, หมู่ 8 บ้านยางนอน ของตำบลเขาดิน ออกไปตั้งเป็น ตำบลยางนอน
การปกครองส่วนภูมิภาค > การปกครองส่วนภูมิภาค

ตำบลเขาดินแบ่งพื้นที่การปกครองออกเป็น 12 หมู่บ้าน ได้แก่
หมู่ที่ 1 บ้านเขาดิน
หมู่ที่ 2 บ้านปากดงท่าศาล
หมู่ที่ 3 บ้านกร่างสามยอด
หมู่ที่ 4 บ้านขุหนองแขม
หมู่ที่ 5 บ้านดอนอุโลก
หมู่ที่ 6 บ้านกาบบัว
หมู่ที่ 7 บ้านห้วงมะระ
หมู่ที่ 8 บ้านสีบัวทอง
หมู่ที่ 9 บ้านรางแจง
หมู่ที่ 10 บ้านหนองแขม
หมู่ที่ 11 บ้านนิคมเกษตร
หมู่ที่ 12 บ้านทุ่งกระเต้น
การปกครองส่วนภูมิภาค > การปกครองส่วนท้องถิ่น

ตำบลเขาดินเดิมมีฐานะเป็นสภาตำบลเขาดิน ในปี พ.ศ. 2517 ต่อมาปี พ.ศ. 2538 สภาตำบลเขาดินมี 12 หมู่บ้าน พื้นที่ 31.78 ตารางกิโลเมตร ประชากร 5,797 คน และ 1,485 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลเขาดินอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลเขาดิน
ปี พ.ศ. 2549 เขตองค์การบริหารส่วนตำบลเขาดินมี 8 หมู่บ้าน พื้นที่ 31.78 ตารางกิโลเมตร ประชากร 5,631 คน และ 1,680 ครัวเรือน ดิน มีสภาพความเจริญอันเหมาะสม ประกอบกับมีสัดส่วนรายได้จริงไม่รวมเงินอุดหนุน 10.6 ล้านบาทเศษ ต่อรายได้ประจำ 3.70 ล้านบาทเศษ คิดเป็นร้อยละ 65:35 จึงมีรายได้เหลืออีกเกินกว่าร้อยละ 60 (9 ล้านบาทเศษ) และมีเงินสะสมอีก 3 ล้านบาทเศษ เพียงพอที่จะดำเนินการในการบริการสาธารณะให้แก่ประชาชนในท้องถิ่น และพอควรแก่การปฏิบัติหน้าที่ของเทศบาลตำบลที่ต้องทำตามที่กฎหมายกำหนดและได้รับความเห็นชอบจากราษฎร พ.ศ. 2550 กระทรวงมหาดไทยจึงพิจารณาให้องค์การบริหารส่วนตำบลเขาดินอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลเขาดิน
ชะฮาดะฮ์

ชะฮาดะฮ์
ชะฮาดะฮ์
ชะฮาดะฮ์ (อาหรับ: الشهادة aš-šahādah audioไฟล์:As-shahadah.ogg "ปฏิญาณตน"; หรือ  อัชชะฮาดะตาน (الشَهادَتانْ aš-šahādatān, "คำปฏิญาณทั้งสอง")) เป็นบทประกาศความเชื่อในศาสนาอิสลาม ถึงความศรัทธาในพระเจ้าองค์เดียว และแสดงความยอมรับว่านบีมุฮัมมัดเป็นศาสนทูตของพระเจ้า คำประกาศดังกล่าวในรูปแบบอย่างย่อที่สุด มีใจความดังนี้
การใช้ในธง

ธงของรัฐสุลต่านนัจญด์ (1921)
ธงชาติซาอุดีอาระเบียในปัจจุบัน
ธงแบบหนึ่งซึ่งใช้โดยพรรคฮะมาส
ธงของเอมิเรตไอดริสอะซีร์ (1906)
ธงชาติอัฟกานิสถานในปัจจุบัน
ธงซึ่งใช้โดยทั่วไปในหมู่นักรบญิฮาด
ธงซึ่งใช้โดยกองกำลังติดอาวุธอัลชะบาบ (2006)
แบบหนึ่งของ "ธงดำญิฮาด" ซึ่งใช้โดยกลุ่มรัฐอิสลามอิรัก (2006) ซึ่งปัจจุบันคือกลุ่มรัฐอิสลามอิรักและเลแวนต์ (2013)
ธงซึ่งใช้โดยกลุ่มเอมิเรตแห่งคอเคซัส (2007)
ธงซึ่งใช้โดยกลุ่มแนวร่วมอัลนุสรา (2012)
คณะแพทยศาสตร์ มหาวิทยาลัยนเรศวร

| --- | --- |
Faculty of Medicine, Naresuan University

สถาปนา: 18 มกราคม พ.ศ. 2537; 30 ปีก่อน (2537-01-18)
คณบดี: ผู้ช่วยศาสตราจารย์ แพทย์หญิง พิริยา นฤขัตรพิชัย
ที่อยู่: 99 หมู่ 9 ถนนพิษณุโลก-นครสวรรค์ ตำบลท่าโพธิ์ อำเภอเมืองพิษณุโลก จังหวัดพิษณุโลก 65000
วารสาร: ณ ใต้ร่มเสลา
เพลง: มาร์ชคณะแพทยศาสตร์ มหาวิทยาลัยนเรศวร
สี:   สีเขียวหัวเป็ด
มาสคอต: งูพันคบเพลิง
สถานปฏิบัติ: โรงพยาบาลมหาวิทยาลัยนเรศวร
เว็บไซต์: www.med.nu.ac.th
คณะแพทยศาสตร์ มหาวิทยาลัยนเรศวร (อังกฤษ : Faculty of Medicine, Naresuan University)  ก่อตั้งเมื่อวันที่ 18 มกราคม พ.ศ. 2537 เป็นคณะที่จัดตั้งขึ้นเป็นลำดับที่ 5 ของมหาวิทยาลัยนเรศวร และเป็นคณะแพทยศาสตร์ที่จัดตั้งขึ้นเป็นลำดับที่ 12 ของประเทศไทย โดยในช่วง 10 ปีแรกได้ร่วมมือกับทางโรงพยาบาลสังกัดกระทรวงสาธารณสุข ในการร่วมผลิตแพทย์ตามนโยบายการแก้ไขปัญหาการขาดแคลนแพทย์ในส่วนภูมิภาค และหลังจากนั้นคณะแพทยศาสตร์ มหาวิทยาลัยนเรศวรจึงเริ่มพัฒนาโรงพยาบาลมหาวิทยาลัยนเรศวร เพื่อเป็นโรงพยาบาลหลักในการทำการเรียนการสอนของนิสิตแพทย์ โดยมีความร่วมมือระหว่างเครือข่ายศูนย์แพทยศาสตรศึกษาชั้นคลินิก ทั้ง 5 แห่งในการพัฒนาทางด้านวิชาการและบริการร่วมกัน
ภาควิชา

ปัจจุบัน คณะแพทยศาสตร์ มหาวิทยาลัยนเรศวรประกอบด้วยภาควิชาทั้งสิ้น 15 ภาควิชาดังต่อไปนี้
| --- | --- |
 ภาควิชากุมารเวชศาสตร์  ภาควิชาจักษุวิทยา  ภาควิชาจิตเวชศาสตร์  ภาควิชานิติเวชศาสตร์  ภาควิชาพยาธิวิทยา  ภาควิชารังสีวิทยา  ภาควิชาวิสัญญีวิทยา  ภาควิชาเวชศาสตร์ครอบครัว:  ภาควิชาเวชศาสตร์ชุมชน  ภาควิชาเวชศาสตร์ฟื้นฟู  ภาควิชาศัลยศาสตร์  ภาควิชาโสต ศอ นาสิกวิทยา  ภาควิชาสูติศาสตร์-นรีเวชวิทยา  ภาควิชาออร์โธปิดิกส์  ภาควิชาอายุรศาสตร์
การศึกษา > หลักสูตรการศึกษา

ปัจจุบัน คณะแพทยศาสตร์ มหาวิทยาลัยนเรศวร เปิดทำการเรียนการสอนในหลักสูตรต่างๆ ดังต่อไปนี้
| หลักสูตรที่เปิดสอนในคณะแพทยศาสตร์ มหาวิทยาลัยนเรศวร> ปริญญาตรี | หลักสูตรที่เปิดสอนในคณะแพทยศาสตร์ มหาวิทยาลัยนเรศวร> ปริญญาโท | หลักสูตรที่เปิดสอนในคณะแพทยศาสตร์ มหาวิทยาลัยนเรศวร> วุฒิบัตร | หลักสูตรที่เปิดสอนในคณะแพทยศาสตร์ มหาวิทยาลัยนเรศวร> ปริญญาเอก |
| --- | --- | --- | --- |
|  แพทยศาสตรบัณฑิต (พ.บ.) |  วิทยาศาสตรมหาบัณฑิต (วท.ม.)  สาขาวิชากุมารเวชศาสตร์  สาขาวิชาออร์โธปิดิกส์  สาขาวิชาอายุรศาสตร์ |  วุฒิบัตรแสดงความรู้ความชำนาญในการประกอบวิชาชีพเวชกรรม (ว.ว.) สาขาอายุรศาสตร์ (โครงการร่วมระหว่างคณะแพทยศาสตร์ มหาวิทยาลัยนเรศวร - คณะแพทยศาสตร์ จุฬาลงกรณ์มหาวิทยาลัย)  สาขากุมารเวชศาสตร์   สาขาศัลยศาสตร์   สาขาเวชศาสตร์ครอบครัว   สาขาออร์โธปิดิกส์    สาขาวิสัญญีวิทยา   โครงการสาขาจักษุวิทยา   โครงการสาขารังสีวิทยา  |  ปรัชญาดุษฎีบัณฑิต (ปร.ด.) สาขาวิชาระบาดวิทยาคลินิกและวิจัย |
การศึกษา > การรับบุคคลเข้าศึกษาในหลักสูตรแพทยศาสตรบัณฑิต

คณะแพทยศาสตร์ มหาวิทยาลัยนเรศวร มีโครงการรับนิสิตแพทย์เข้าทำการศึกษาในหลักสูตรแพทยศาสตรบัณฑิตทั้งสิ้น 4 โครงการ โดยจัดให้นิสิตแพทย์ได้ฝึกปฏิบัติงานในชั้นคลินิกที่โรงพยาบาลมหาวิทยาลัยนเรศวร ซึ่งเป็นโรงพยาบาลหลักของคณะในการจัดการเรียนการสอน และโรงพยาบาลสมทบอีก 5 แห่งตามโครงการต่างๆ ดังต่อไปนี้
โครงการรับตรงร่วมกับ กสพท. (Direct Admissions)
รับนักเรียนที่จบการศึกษาระดับมัธยมศึกษาตอนปลายทั่วประเทศร่วมกับกลุ่มสถาบันแพทยศาสตร์แห่งประเทศไทย (กสพท.) นิสิตแพทย์กลุ่มนี้จะทำการเรียนชั้นคลินิกที่โรงพยาบาลมหาวิทยาลัยนเรศวร เมื่อจบการศึกษาแล้วจะต้องจับสลากเพื่อทำงานใช้ทุนเป็นเวลา 3 ปี โครงการนี้จะดำเนินการเปิดรับสมัครในช่วงเดือนสิงหาคมของทุกปี
โครงการผลิตแพทย์เพิ่มเพื่อชาวชนบท (CPIRD)
รับนักเรียนที่จบการศึกษาระดับมัธยมศึกษาตอนปลายในเขตพื้นที่บริการการศึกษาของมหาวิทยาลัยนเรศวร ได้แก่ จังหวัดพิษณุโลก ตาก เพชรบูรณ์ สุโขทัย อุตรดิตถ์ พิจิตร กำแพงเพชร นครสวรรค์ และอุทัยธานี โดยนิสิตแพทย์กลุ่มนี้จะทำการเรียนชั้นคลินิกที่ศูนย์แพทยศาสตรศึกษาชั้นคลินิก โรงพยาบาลพุทธชินราช พิษณุโลก หรือศูนย์แพทยศาสตรศึกษาชั้นคลินิก โรงพยาบาลอุตรดิตถ์ เมื่อจบการศึกษาแล้วจะต้องทำงานใช้ทุนในจังหวัดภูมิลำเนาของตนเองเป็นเวลา 3 ปี โครงการนี้จะดำเนินการเปิดรับสมัครในช่วงเดือนกันยายนของทุกปี
โครงการแพทย์แนวใหม่ (New Tract)
โครงการนี้อยู่ในโครงการผลิตแพทย์เพิ่มเพื่อชาวชนบท (CPIRD) เช่นเดียวกัน รับเฉพาะข้าราชการหรือพนักงานของรัฐในสังกัดสำนักงานปลัดกระทรวงสาธารณสุขที่สำเร็จการศึกษาทางด้านวิทยาศาสตร์ หรือวิทยาศาสตร์สุขภาพ และมีประสบการณ์การทำงานทางด้านสาธารณสุขไม่น้อยกว่า 2 ปี และอายุนับถึงวันสมัครไม่เกิน 30 ปี โดยนิสิตแพทย์กลุ่มนี้จะทำการเรียนชั้นคลินิกที่ศูนย์แพทยศาสตรศึกษาชั้นคลินิก โรงพยาบาลสมเด็จพระเจ้าตากสินมหาราช ศูนย์แพทยศาสตรศึกษาชั้นคลินิก โรงพยาบาลแพร่ หรือศูนย์แพทยศาสตรศึกษาชั้นคลินิก โรงพยาบาลพิจิตร เมื่อจบการศึกษาแล้วจะต้องทำงานใช้ทุนในจังหวัดภูมิลำเนาของตนเองเป็นเวลา 3 ปี โครงการนี้จะดำเนินการเปิดรับสมัครในช่วงเดือนกันยายนของทุกปี
โครงการกระจายแพทย์หนึ่งอำเภอหนึ่งทุน (ODOD)
รับนักเรียนที่จบการศึกษาระดับมัธยมศึกษาตอนปลายที่มีภูมิลำเนาในเขต 7 จังหวัดภาคเหนือตอนล่าง ได้แก่ จังหวัดพิษณุโลก ตาก สุโขทัย กำแพงเพชร พิจิตร อุตรดิตถ์ และเพชรบูรณ์ โดยการสอบคัดเลือกจะต้องผ่านการคัดเลือกในรอบแรกจากสำนักงานสาธารณสุขจังหวัดก่อนแล้วจึงสามารถสอบข้อเขียนของทางมหาวิทยาลัยได้ นิสิตแพทย์กลุ่มนี้จะทำการเรียนชั้นคลินิกที่ศูนย์แพทยศาสตรศึกษาชั้นคลินิก โรงพยาบาลพุทธชินราช พิษณุโลก หรือศูนย์แพทยศาสตรศึกษาชั้นคลินิก โรงพยาบาลอุตรดิตถ์ โดยจะมีทุนการศึกษาและทุนค่าใช้จ่ายให้ตลอดระยะเวลาการเรียน 6 ปี เมื่อจบการศึกษาแล้วจะต้องทำงานใช้ทุนในจังหวัดภูมิลำเนาของตนเองเป็นเวลา 12 ปี โครงการนี้จะดำเนินการเปิดรับสมัครในช่วงเดือนสิงหาคมของทุกปี
การศึกษา > การเรียนการสอนในหลักสูตรแพทยศาสตรบัณฑิต

การเรียนการสอนในหลักสูตรแพทยศาสตรบัณฑิตของคณะแพทยศาสตร์ มหาวิทยาลัยนเรศวร แบ่งออกเป็น 2 ช่วงคือ ระดับชั้นปรีคลินิก (ชั้นปีที่ 1 - 3) และระดับชั้นคลินิก (ชั้นปีที่ 4 - 6) ดังรายละเอียดต่อไปนี้
การศึกษา > การเรียนการสอนในหลักสูตรแพทยศาสตรบัณฑิต > ระดับชั้นปรีคลินิก

ในระดับชั้นนี้จะเป็นการเรียนทางด้านวิทยาศาสตร์และวิทยาศาสตร์การแพทย์พื้นฐานก่อนที่จะนำไปใช้กับผู้ป่วยในระดับชั้นคลินิกต่อไป โดยในชั้นปีที่ 1 นิสิตแพทย์จะเรียนในรายวิชาศึกษาทั่วไปร่วมกับนิสิตคณะอื่นๆ ของมหาวิทยาลัย ซึ่งส่วนใหญ่จะเรียนที่อาคารเรียนรวม 72 พรรษาบรมราชินีนาถ (ยกเว้นโครงการแพทย์แนวใหม่ (New tract) ที่ไม่ต้องเรียนในชั้นปีที่ 1) ส่วนในชั้นปีที่ 2 - 3 จะเรียนในรายวิชาทางด้านวิทยาศาสตร์การแพทย์ตามระบบต่างๆ ของร่างกายโดยคณาจารย์จากคณะวิทยาศาสตร์การแพทย์ และบูรณาการร่วมกับความรู้ในชั้นคลินิกโดยคณาจารย์จากคณะแพทยศาสตร์ ซึ่งการเรียนในชั้นปีที่ 2 - 3 นี้จะเน้นการเรียนแบบการใช้ปัญหาเป็นพื้นฐาน (Problem-based learning) เป็นหลัก โดยส่วนใหญ่จะเรียนที่อาคารคณะแพทยศาสตร์และคณะวิทยาศาสตร์การแพทย์
นอกจากนี้ยังมีการเรียนโดยเน้นการสอดแทรกคุณธรรม จริยธรรม รวมทั้งการเข้าหาผู้ป่วยเพื่อการปรับตัวสู่ความเป็นแพทย์ในรายวิชาการพัฒนาพื้นฐานวิชาชีพแพทย์ (Professional development) ซึ่งมีการเรียนตลอดทั้ง 3 ปี